**„ВОДОСНАБДЯВАНЕ И КАНАЛИЗАЦИЯ-в ликвидация” ЕООД, гр. Пазарджик-в ликвидация**

**В публично състезание**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

**На основание чл.18, ал.1, т.12, по правилата на чл.176, за стойности по чл.20 ал.2,т.2 от 3ОП**

**Предмет на обществената поръчка:**

 **„КОМПЛЕКСНО ОБСЛУЖВАНЕ НА ПРИДОБИВКИТЕ НА РАБОТЕЩИТЕ във “ВиК – в ликвидация” ЕООД гр. Пазарджик ПОЛАГАЩИ СЕ ПО КТД”**

Документацията може да бъде изтеглена от интернет адреса на Възложителя

[www.vikpz.com](http://www.vikpz.com)

**Възложител на обществената поръчка:**

**„ВОДОСНАБДЯВАНЕ И КАНАЛИЗАЦИЯ – в ликвидация” ЕООД, гр. ПАЗАРДЖИК – в ликвидация**

**С Ъ Д Ъ Р Ж А Н И Е**

**НА ДОКУМЕНТАЦИЯТА ЗА УЧАСТИЕ В ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА**

1. Технически спецификации. Пълно описание на предмета на обществената поръчка, включително на обособените позиции.
2. Общи условия за провеждане на процедурата. Показатели и методика за определяне на оценка.
3. Образци на документи и указания за подготовката им, както и указания за подготовка на офертите:

Образец №1 Опис на представените документи

Образец №2 ЕЕДОП.

Образец №3 - Техническо предложение.

 Образец №4 - Ценово предложение

1. Проект на договор

*При противоречие в записите на отделните документи от документацията, валидни са записите в документа с по-висок приоритет, като приоритетите на документите са в следната последователност:*

1. *Решението за откриване на процедурата;*
2. *Обявление за обществена поръчка;*
3. *Документация за обществената поръчка;*
4. *Образците за участие в процедурата;*
5. *Проекта на договор.*

***Документът с най-висок приоритет е посочен на първо място****.*

1. **ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

**ТЕХНИЧЕСКА СПЕЦИФИКАЦИЯ**

**1. Възложител на обществената поръчка:** Възложител на обществената поръчка е **“Водоснабдяване и канализация в ликвидация” ЕООД, гр. Пазарджик, ул. “Втори януари“ № 6.**

**2. Наименование на обществената поръчка: „**Комплексно обслужване на придобивките на работещите във „В и К в ликвидация“ ЕООД гр.Пазарджик“, чрез отпечатване и доставка на Ваучерите за храна и ваучер за управление на социалните разходи в натура с месечна периодичност, по предварителна заявка от Възложителя.

3. **Вид (обект) на поръчката:** Доставки

4. **Правно основание за откриване на процедурата:** Възложителят открива настоящата процедура за възлагане на обществена поръчка на основание чл.18, ал.1, т.12 от ЗОП.

**5. Мотиви за избора на процедура по възлагане на обществената поръчка:** Прогнозната стойност на обществената поръчка е в рамките на стойностните прагове за Доставки по чл.20, ал.2, т.2 от ЗОП. Вида на процедурата съгласно чл.18, ал.1, т.12 е Публично състезание

**6. Прогнозна стойност на поръчката:**  **180 000** (сто и седемдесет хиляди) лева без ДДС.

**7.Източник на финансиране, условия и начини на плащане**: Финансирането на поръчката е със собствени средства на Възложителя. Заплащането се извършва въз основа на предоставена фактура от страна на Изпълнителя, по банков път в срок до 30 (тридесет) календарни дни считано от представянето на посочените документи.

**8. Място за изпълнение:** „ВиК в ликвидация”ЕООД, гр.Пазарджик ул.”Втори януари” № 6.

**9. Описание на поръчката: „**Комплексно обслужване на придобивките на работещите във „В и К в ликвидация“ ЕООД гр.Пазарджик“.

 Социалните придобивки, съгласно чл. 294 от КТ, достъпни до всички работници и служители, определени от чл.293 от КТ, се предоставят във вид на ваучери за храна.

 Съгласно чл.209 от ЗКПО не се облагат с данък социални разходи по чл.204, т.2, буква „б“ (т.е. разходи за ваучери за храна), когато са в размер до 60.00лв. месечно и отговарят на определени условия по чл.209 от ЗКПО.

 Предоставянето на ваучерите за храна не е обвързано с времетопрестацията на труд. Наличието на отсъствие на работника/служителя, не е основание за спиране или преизчисляване на размера на предоставените ваучери за храна.

 Цените да без ДДС, в български лева, доставени до адреса на Възложителя: гр. Пазарджик, ул. „Втори Януари” № 6.

 Срок на плащане – посочен от избрания за Изпълнител, не по-дълъг от 30 /тридесет/ календарни дни, считано от датата на представяне на фактурата.

**10. Срок на изпълнение на поръчката**: 12 месеца от датата на сключване на договора.

**11. Обособени позиции** – не.

12. Няма да се приемат варианти .

13. **Общо количество на поръчката -** По настоящата обществена поръчка възложителят ще прави периодични заявки за доставка на ваучери за храна за срока на договора в зависимост от нуждите си. Заявките са съобразени с числения брой на персонала през съответния месечен период /приблизителен брой на работещите – 228 и съдържат ваучери до 60.00 /шестдесет/ лв. по съответните номинални стойности, съгласно заявка на Възложителя, за период от 12 месеца. Заплащането на заявеното количество ваучери се извършва след представяне на проформа-фактура от страна на Изпълнителя.

**14. Срок на валидност на офертите** – 6 / шест / месеца от крайния срок за получаване на офертите. Това е времето, през което участниците са обвързани с условията на представените от тях оферти. Предложенията следва да бъдат със срок на валидност 6 (шест) месеца, считано от датата, която е посочена за дата на получаване на офертите. Сpокът започва да тече от датата, опpеделена за кpаен сpок за получаване на офеpти. Предложение с по-малък срок на валидност ще бъде отхвърлено от Възложителя като несъответстващо на изискванията. Възложителят си запазва правото да поиска от участниците да удължат срока на валидност на офертите си до момента сключване на договора за обществена поръчка.

**ТЕХНИЧЕСКИ СПЕЦИФИКАЦИИ:**

Ваучерите за храна се отпечатват от лице, получило разрешение за осъществяване на дейност като оператор от министъра на финансите.

Ваучерите за храна да съдържат всички реквизити съгласно чл. 22 ал. 2 от Наредба 7 / 09.07.2003г. на МТСП и МФ.

Всеки ваучер за храна има серия и номер, които позволяват неговото индивидуализиране и проследяване. Ваучерът за храна задължително съдържа:

 1. фирма, седалище и адрес на управление на оператора, единния идентификационен код, определен от Агенцията по вписванията, съответно единния идентификационен код по БУЛСТАТ;

 2. фирма, единния идентификационен код, определен от Агенцията по вписванията, съответно единния идентификационен код по БУЛСТАТ на работодателя;

 3. номинална стойност на ваучера за храна (изразена цифром и словом), определена в левове;

 4. срок на валидност на ваучера за храна;

 5. изрична забрана за покупка на вино, спиртни напитки, пиво и тютюневи изделия чрез ваучери за храна;

 6. изрична забрана за връщане на остатък до номиналната стойност на предоставения ваучер;

 7. най-малко пет способа за защита;

 8. място за поставяне на дата и печат на доставчика;

 9. уникалния номер на получената от оператора индивидуална квота, по която е предоставен ваучерът за храна;

 10. дата на издаване на заповедта на получената от оператора индивидуална квота, по която е предоставен ваучерът за храна.

 В случаите по чл. 12, ал. 12 от Наредба 7 / 09.07.2003г. на МТСП и МФ,ваучерът за храна задължително съдържа и дата на издаване на заповедта за удължаване срока на валидност на ваучерите.

Предлаганите ваучери да бъдат с номинал от 1, 2, 5 и 10 лв.

Предоставянето на ваучерите на Възложителя да бъде в срок не повече от 5 работни дни от датата на заплащане на номиналната стойност и възнаграждението по отпечатване на ваучерите. Срокът на валидност на ваучерите да бъде не по-малко от 12 календарни месеца.

**Забележка: При посочване на определен сертификат, модел, марка, изискване или друго подобно в настоящата спецификация, както и навсякъде другаде от документацията за настоящата процедура, следва да се има впредвид, че е допустимо предлагането на еквивалент.**

1. **ОБЩИ УСЛОВИЯ ЗА ПРОВЕЖДАНЕ НА ПРОЦЕДУРАТА. ПОКАЗАТЕЛИ И МЕТОДИКА ЗА ОПРЕДЕЛЯНЕ НА ОЦЕНКА**

**А.ОБЩИ УСЛОВИЯ**

 В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено (чл.10, ал.1 от ЗОП).

 Възложителят не изисква обединенията да имат определена правна форма, за да участват при възлагането на поръчката.

 В случай че, участникът е обединение, което не е юридическо лице, Възложителят изисква от обединението да представи копие от документ (договор, споразумение и др.), от който да е видно правното основание за създаване на обединението.

 В случай, че участникът участва като обединение, изброените по долу изисквания се прилагат за обединението като цяло.

 Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или оферта.

 В процедура за възлагане на обществена поръчка едно физическо или юридическо лице може да участва само в едно обединение.

 Свързани лица не могат да бъдат самостоятелни участници в една и съща процедура.

 В обявената процедура публично състезание за възлагане на обществена поръчка може да участва всеки Участник, който отговаря на изискванията, предвидени в Закона за обществените поръчки и Правилника за прилагане на ЗОП, както и на предварително обявените условия, посочени в настоящата документация за участие от Възложителя

Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
3. **Лично състояние на участниците**:

**Основания за отстраняване**:

**Възложителят отстранява от участие в процедурата за възлагане на обществена поръчка участник, когато са налице основания за това, а именно:**

* **На основание чл. 54, ал.1, т.1-7 от ЗОП:**

 1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

 2. е осъден с влязла в сила присъда, освен ако е реабилитиран, за престъпление, аналогично на тези по т. 3.1.1, в друга държава членка или трета страна;

 3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година (чл.54,ал.3, т.2 от ЗОП);

 4. е налице неравнопоставеност в случаите по чл. 44, ал. 5 ЗОП;

 5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

 6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

 7. е налице конфликт на интереси, който не може да бъде отстранен.

 Основанията по т. 1, 2 и 7 от ЗОП се отнасят за лицата, по чл.54, ал.2 от ЗОП (лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи), вр. с чл.40 от ППЗОП.

За удостоверяване на липсата на основания за отстраняване участниците следва да попълнят Единен европейски документ за обществени поръчки (ЕЕДОП).

Участник, за когото са налице основания по чл. 54, ал. 1, т. 1 – 7 от ЗОП, има право да представи доказателства, в съответствие с чл. 56, ал. 1, т. 1 – 3 от ЗОП и чл. 45, ал. 2 от ППЗОП, че е предприел мерки, които гарантират неговата надеждност, въпреки наличието на съответното основание за отстраняване. Тези мерки се описват в ЕЕДОП.

* **На основание чл. 55 ЗОП** възложителят отстранява от участие в процедурата за възлагане на обществената поръчка участник, за когото е налице някое от следните обстоятелства:

 1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен;

* **Други** **основания за отстраняване от участие**

Съгласно чл. 107 от ЗОП освен на основанията по чл. 54 и 55 от ЗОП, възложи - телят отстранява от процедурата:

 1. участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

 2. участник, който е представил оферта, която не отговаря на предварително обявените условия на поръчката;

 3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

 4. участници, които са свързани лица.

 Неспазване на чл.101, ал.8 от ЗОП. (*Всеки участник в процедурата има право да представи само една оферта. При наличие на обособени позиции, условието се прилага отделно за всяка обособена позиция).*

Неспазване на чл.101, ал.9 от ЗОП. *(Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. При наличие на обособени позиции, условието се прилага отделно за всяка обособена позиция).*

Неспазване на чл.101, ал.10 от ЗОП. (*Едно физическо или юридическо лице може да участва само в едно обединение. При наличие на обособени позиции, условието се прилага отделно за всяка обособена позиция).*

Неспазване на чл.101, ал.11 от ЗОП. *Попълва се съответната информация в Част III, буква Г) от ЕЕДОП.* (*Свързани лица не могат да бъдат самостоятелни участници в една и съща процедура. При наличие на обособени позиции, условието се прилага отделно за всяка обособена позиция)*.

 Наличие на обстоятелствата по чл.146 от ЗОП при поръчки за доставки. (*Когато делът на продуктите с произход от трети страни, с които Европейският съюз или Република България няма сключено многостранно или двустранно споразумение, осигуряващо сравним и ефективен достъп, надвишава 50 на сто от общата стойност на продуктите, включени в нея.*).

Когато за участник е налице някое от основанията по чл.54, ал.1 ЗОП и преди подаването на офертата той е предприел мерки за доказване на надеждност по чл.56, ал.1 от ЗОП, тези мерки се описват в ЕЕДОП, и като доказателства за надеждността на участника се представят документите по чл.45, ал.2 от ППЗОП. Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1от ЗОП възможност за времето, определено с присъдата или акта.

Съгласно чл.46, ал.1 от ППЗОП, участниците са длъжни да уведомят писмено възложителя в 3-дневен срок от настъпване на обстоятелство по чл.54, ал.1, чл.101, ал.11 ЗОП .

* **Основания за отстраняване, свързани с националното законодателство:**

 Възложителят отстранява от процедурата участник, за когото са налице обстоятелствата по чл. 3, т. 8 от (ЗИФОДРЮПДРСЛТДС) Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. *Попълва се съответната информация в Част III, буква Г) от ЕЕДОП.*

 **За доказване на липсата на основанията за отстраняване Участникът, избран за изпълнител, представя**:

 1. за обстоятелствата по чл. 54, ал. 1, т. 1 от ЗОП - свидетелство за съдимост на лицата по чл. 40 от ППЗОП;

 2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на Възложителя и на Участника;

 3. за обстоятелството по чл. 54, ал. 1, т. 6 от ЗОП - удостоверение от органите на Изпълнителна агенция “Главна инспекция по труда”;

 4. за обстоятелствата по чл. 55, ал. 1, т. 1 от ЗОП - удостоверение, издадено от Агенцията по вписванията.

 Когато в удостоверението по т. (3) се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, Участникът представя декларация, че нарушението не е извършено при изпълнение на договор за обществена поръчка.

 Когато Участникът, избран за изпълнител, е чуждестранно лице, той представя съответния документ издаден от компетентен орган, съгласно законодателството на държавата, в която участникът е установен.

 Възложителят няма право да изисква представянето на документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на Възложителя по служебен път.

1. **Документация за участие в процедурата:**

 Възложителят, на основание чл.32, ал.1 от ЗОП, предоставя неограничен, пълен, безплатен и пряк достъп по електронен път до документацията за участие в процедурата на следния Интернет адрес: https://www.vikpz.com/ в раздел „Профил на купувача”.

 Възложителят може, по собствена инициатива или по предложение на заинтересовано лице, еднократно да направи промени в обявлението и/или документацията на обществена поръчка, свързани с осигуряване законосъобразност на процедурата, отстраняване на пропуски или явна фактическа грешка, в сроковете по чл.179 от ЗОП. С публикуването на обявлението за изменение или допълнителна информация в Регистъра на обществените поръчки и в електронната преписка на поръчката на интернет адреса на Възложителя се смята, че всички заинтересовани лица са уведомени.

Всички разяснения по документация ще бъдат публикувани на същия интернет адрес.

1. **Условия и ред за получаване на разяснения по условията на процедурата-чл180 от ЗОП**

Всяко лице може да поиска писмено от Възложителя разяснения по решението, обявлението и документацията за обществената поръчка до 5 дни преди изтичане на срока за получаване на офертите. Възложителят или упълномощено от него длъжностно лице предоставя исканите разяснения в тридневен срок от постъпване на искането. Разясненията се предоставят чрез публикуване на профила на купувача. В разясненията не се посочва лицето, направило запитването.

1. **Подаване на офертите:**

 Заинтересованите лица, могат да участват само с една оферта. Не се допускат варианти. Срокът за подаване на офертите e съгласно обявлението.

1. **Място на подаване на офертите:**

 Адрес: гр.Пазарджик, ул.“Втори януари“ № 6, деловодството – етаж 2-ри. Офертата се представя в запечатана непрозрачна опаковка от участника или от негов упълномощен представител, лично или по пощата с препоръчано писмо с обратна разписка. Върху **общата запечатана непрозрачна опаковка** участникът посочва реквизитите посочени в чл. 47, ал. 2 от ППЗОП: наименование на участника, включително участниците в обединението, когато е приложимо, адрес за кореспонденция, телефон и по възможност факс и електронен адрес, предмета на поръчката. Оферта, подадена по пощата, следва да бъде получена, в срока, определен за подаване, посочен в обявлението.

При приемане на офертата върху опаковката се отбелязват поредният номер, датата и часът на получаването, посочените данни се записват във входящ регистър на Възложителя, за което на приносителя се издава документ. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват регистъра по чл.48 от ППЗОП на Възложителя.

1. **Дата, час и място на отваряне на офертите:**

 Опаковките ще бъдат отворени на датата и часа, посочени в обявлението, в сградата на „Водоснабдяване и канализация - в ликвидация” ЕООД – гр. Пазарджик, на адрес: гр. Пазарджик, ул. „2-ри януари” № 6, 4-ти етаж, залата. На отварянето на офертите могат да присъстват участниците в обществената поръчка или техни упълномощени представители, както и представители на средствата за масово осведомяване.

1. **Разходи по участие в процедурата:**

Разходите по изготвянето на офертите са за сметка на участниците в процедурата.

Разходите по дейността на комисията са за сметка на Възложителя.

**Б) КРИТЕРИИ ЗА ПОДБОР**

 **1. Критерии за подбор-чл.59 от ЗОП**

 Критериите за подбор се отнасят до:

1. годността (правоспособността) за упражняване на професионална дейност;

2. икономическото и финансовото състояние;

3. техническите и професионалните способности.

 1.1. Годност (правоспособност) за упражняване на професионална дейност:

 Документите за доказване на годност (правоспособност) за упражняване на професионална дейност на участника по т. 1.1 от настоящите условия, които Възложителят ще приеме като доказателства за съответствието с критериите за подбор, се представят в случаите по чл. 67, ал. 5 и 6 от ЗОП.

 **1.1.1. Изисквания по отношение годност (правоспособност) за упражняване на професионална дейност**:

 1. Участниците трябва да имат разрешение да извършват дейност като оператори на ваучери за храна, съгласно Наредба № 7 от 09.07.2003г. *(попълва се част IV, раздел А от ЕЕДОП)*

2.*.* Участниците да имат разрешение за отпечатване на ценни книжа по реда на чл. 11 от Наредбата за условията и реда за отпечатване и контрол върху ценните книжа /НУРОКЦК/ за отпечатване на ваучери за управление на социалните разходи в натура *(попълва се част IV, раздел А от ЕЕДОП).*

Минимално изискване

 1. Участниците трябва да имат разрешение да извършват дейност като оператори на ваучери за храна, съгласно Наредба № 7 от 09.07.2003г.

2.*.* Участниците да имат разрешение за отпечатване на ценни книжа по реда на чл. 11 от Наредбата за условията и реда за отпечатване и контрол върху ценните книжа /НУРОКЦК/ за отпечатване на ваучери за управление на социалните разходи в натура .

 **1.1.2.** **Доказване на годност (правоспособност) за упражняване на професионална дейност на участниците и целите на чл.67, ал.5 и 6 от ЗОП:**

 **1.** Валидно разрешение от министъра на финансите за осъществяване на дейност като оператор на ваучери за храна, съгласно условията и реда на чл.5 от Наредба 7/09.07.2003г. на МТСП и МФ – копие, заверено от участника. Не се допуска до участие Кандидат, чието Разрешение е отнето от МФ и/или се намира в съдебна процедура чл.11 ал.2 от Наредба 7/09.07.2003г .

 **2.** Разрешение за отпечатване на ценни книжа по реда на чл. 11 от Наредбата за условията и реда за отпечатване и контрол върху ценните книжа /НУРОКЦК/ за отпечатване на ваучери за управление на социалните разходи в натура– копие, заверено от участника.

.

 1**.2. Икономическо и финансово състояние:**

 Възложителят не поставя изисквания за икономическо и финансово състояние на участниците.

 **1.3. Технически и професионални способности:**

 Документите за доказване на техническите и професионалните способности на участника по т. 1.3 от настоящите условия, които Възложителят ще приеме като доказателства за съответствието с критериите за подбор, се представят в случаите по чл. 67, ал. 5 и 6 от ЗОП.

 1.3.1. **Изисквания по отношение на техническите и професионалните способности на Участниците:**

* + - 1. Участникът да е изпълнил дейности с предмет и обем, идентични или сходни с тези на поръчката (минимум 1) през последните 3 години, считано от датата посочена като краен срок за получаване на оферти (*попълва се* ***част IV раздел В, т. 1б от ЕЕДОП)****;*.

 \*\*\* *Под дейности с предмет и обем, идентични или сходни с тези на поръчката се разбира дейности по доставка на ваучери. по смисъла на Наредба № 7 от 09.07.2003 г. за условията и реда за издаване и отнемане на разрешение за извършване на дейност като оператор на ваучери за храна и осъществяване дейност като оператор.*

 Минимално изискване:

* Участникът да е изпълнил дейности с предмет и обем, идентични или сходни с тези на поръчката (минимум 1) през последните 3 години, считано от датата посочена като краен срок за получаване на оферти.

**1.3.2.Доказване на техническите и професионалните способности на участниците и целите на чл.67, ал.5 и 6 от ЗОП:**

1. Списък на доставките или услугите, които са идентични с предмета на обществената поръчка, с посочване на стойностите, датите и получателите, заедно с доказателство за извършената доставка или услуга, за последните три години от датата на подаване на офертата

 **2. Деклариране и доказване на личното състояние и съответствие с критериите за подбор.**

При подаването на оферти участниците само декларират липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

При подаване на офертата за участие в процедурата участникът декларира съответствието си с критериите за подбор чрез попълване на ЕЕДОП.

Съгласно чл. 67, ал. 5 от ЗОП, Възложителят може да изисква от Участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразно провеждане на процедурата.

Участниците в процедурата са длъжни в процеса на провеждането й да уведомят Възложителя за всички настъпили обстоятелства по чл. 54, ал.1 или 55 ал.1 от ЗОП .

В случай, че кандидатът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл.67, ал.1 от ЗОП.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението (чл. 59, ал.6 от ЗОП).

Преди сключване на договор, участникът, определен за изпълнител трябва да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор (67, ал. 5 и 6 от ЗОП), а именно:

* актуални документи, удостоверяващи липсата на основанията за отстраняване от процедурата (чл. 54, ал. 1, т. 1 – 7 от ЗОП), както и съответствието с поставените критерии за подбор съгласно раздел „Б“ – критерии за подбор. Документите се представят и за подизпълнителите и третите лица, ако има такива. Документите трябва да са в срока на тяхната валидност - оригинал или заверено копие;
* Декларация по чл. 6, ал. 2 от Закона за мерките срещу изпирането на пари *(декларация се подписва задължително от законния представител на участника)*;
* Декларация по чл. 4, ал. 7 и чл. 6, ал. 5, т. 3 от Закона за мерките срещу изпирането на пари *(декларация се подписва задължително от законния представител на участника)*.

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България от следните институции, когато е приложимо:

1. Относно задълженията, свързани с данъци и осигуровки:

Национална агенция по приходите: [Информационен телефон на НАП - 0700 18 700](http://www.nap.bg/page?id=178);интернет адрес: [www.nap.bg](http://www.nap.bg);

2. Относно задълженията, свързани с опазване на околната среда:

Министерство на околната среда и водите: Информационен център на МОСВ - работи за посетители всеки работен ден от 14:00 до 17:00 ч.; адрес: гр. София 1000, ул. “У. Гладстон” № 67; телефон: 02 9406331; интернет адрес: [www3.moew.government.bg](http://www3.moew.government.bg/);

3. Относно задълженията, свързани със закрила на заетостта и условията на труд:

- Министерство на труда и социалната политика - адрес: гр. София 1051, ул. “Триадица” № 2; телефон: 02 8119443; интернет адрес: [www.mlsp.government.bg](http://www.mlsp.government.bg);

- Агенция по заетостта - интернет адрес: [www.az.government.bg](http://www.az.government.bg);

- Изпълнителна агенция “Главна инспекция по труда” - интернет адрес: [www.gli.government.bg](http://www.gli.government.bg).

 **В) УКАЗАНИЯ ЗА ПОДГОТОВКА НА ОФЕРТАТА**

1. **Подготовка на офертата**

 При изготвяне на офертата всеки участник трябва да се придържа точно към обявените от Възложителя условия.

 Документите в офертата се подписват от законните представители на участниците или от упълномощени за това лица.

 Всички представени в предложението документи трябва да са изготвени на български език. В случай, че документите се представят на език, различен от български език, следва да бъдат придружени с превод на български език.

 Всички документи трябва да са в срока на тяхната валидност, когато такава изрично е записана в тях;

 Когато са представени копия на документите, същите следва да са заверени с подпис и печат от лицето представляващо участника с текст „Вярно с оригинала“.

 До изтичането на срока за подаване офертите всеки участник може да промени, да допълни или да оттегли офертата си.

 Всеки участник в процедура за възлагане на обществена поръчка има право да представи само една оферта.

1. **Опаковката включва:**

2.1. Заявление за участие:

 2.1.1. **Образец №1 -**  Опис на представените документи – поставя се в началото.

 2.1.2. **Образец № 2 -** Единен европейски документ за обществени поръчки (ЕЕДОП), подписан от всички лица по чл.54, ал.2 от ЗОП;

*Забележка: Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза- при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.*

*Когато Участникът е посочил, че ще използва капацитета на трети лица за доказване на съответствието с критериите за подбор, или че ще използва подизпълнители, за всяко от тези лица се представя отделен ЕЕДОП.*

*Представя се отделен ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;*

2.1.3. При участие на обединение, което не е юридическо лице - копие от документ (например договор, или извлечение от договор или друг), от който да е видно правното основание за създаване на обединението, правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението по повод обществената поръчка, съгласно чл.37 ал.4 от ППЗОП.

* + 1. Документи за доказване на предприетите мерки за надеждност по чл.45, ал.2 от ППЗОП, когато е приложимо;

 2.2. Офертата включва:

 2.2.1. Техническо предложение, съдържащо:

* Документ за упълномощаване, когато лицето, което подава офертата, не е законният представител на участника.
* **Образец № 3** - Предложение за изпълнение на поръчката (с деклариране на обстоятелствата по чл. 39, ал.3, т.1, буква „в“, “г“ и „д“ от ППЗОП), в съответствие с техническите спецификации, и изискванията на възложителя с приложени:
* Декларация (свободен текст), че участникът има сключени договори с търговските обекти на територията на община Пазарджик, Септември и Лесичово и срокът на действието им е не е по-кратък от периода на договора – 2019г.
* Декларация, че предлаганите ваучери могат да бъдат с номинал от 1, 2, 5 и 10 лв.
* Други документи и доказателства по преценка на участника.

2.2.2. **Образец № 4** - Ценово предложение на участника

Цените следва да включват всички разходи на участника по изпълнение на поръчката, да са в лева, с точност с поне два знака след десетичната запетая, без начислен ДДС*.* Участникът е единствено отговорен за евентуално допуснати грешки или пропуски в изчисленията на предложените от него цени.. *При несъответствие между цифровата и изписаната с думи цена ще се взима в предвид изписаната с думи***.**

***Извън плика с надпис „Предлагани ценови параметри” не трябва да е посочена никаква информация относно цената. Участници, които и по какъвто и да е начин са включили някъде в офертата си извън плика „Предлагани ценови параметри ” елементи, свързани с предлаганата цена (или части от нея), ще бъдат отстранени от участие в процедурата***

1. **Опаковане на офертата**

 Документите се представят в запечатана непрозрачна опаковка. **Образец № 4 се представя в отделен запечатан непрозрачен плик с надпис "Предлагани ценови параметри" и заедно с всички останали документи от т.2, се поставят в общата непрозрачна запечатана опаковка, върху която се посочват:**

1. наименованието на участника, включително участниците в обединението;

2. адрес за кореспонденция, телефон и по възможност - факс и електронен адрес;

 3. наименованието на поръчката

Съгласно чл.47, ал.1 ППЗОП документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя - в деловодството на **„В и К в ликвидация“ ЕООД – гр.Пазарджик, ул.“Втори януари“ № 6** всеки работен ден от 09:00 до 12:00 и от 13:00 до 17:00 часа.

Не се приемат оферти подадени след изтичане на крайния срок за подаване на оферти или подадени в незапечатана опаковка или опаковка с нарушена цялост. Когато след срока определен за получаване на оферти пред деловодството на възложителя все още има чакащи, се изготвя списък /подписан от представител на деловодството и от присъстващите лица/ и офертите се приемат. Оферти от лица невключени в списъка не се приемат.

При получаване на офертата за участие, върху опаковката се отбелязва поредният номер, датата и часът на получаване, за което на приносителя се издава документ.

**УКАЗАНИЯ ЗА ПОПЪЛВАНЕ НА ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ (ЕЕДОП)**

1. При подаване на оферта участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по т. 1 от този раздел.

3. В случай, че участникът е обединение, което не е юридическо лице, ЕЕДОП се представя, както от участника-обединение (консорциум или др.), така и за всеки от участниците в обединението.

4. Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

5. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата (чл. 67, ал. 5 от ЗОП).

6. Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата (чл. 41, ал. 1 от ППЗОП).

7. В случаите по чл. 41, ал. 1 от ППЗОП, когато се подава повече от един ЕЕДОП, обстоятелствата, свързани с критериите за подбор, се съдържат само в един от подаваните ЕЕДОП, подписан от лице, което може самостоятелно да представлява съответния стопански субект, а в останалите ЕЕДОП се попълват само частите относно личното състояние на останалите лица.

8. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

9. Общи указания за попълване на ЕЕДОП:

**Част II, раздел А от ЕЕДОП** – посочва се информация за участника:

• в първото поле „*Идентификация*“ – посочва се пълното наименование на участника съгласно неговата регистрация в държавата на установяване; единен идентификационен код (ЕИК) съгласно чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и лица и адрес (включително електронен) за кореспонденция по повод процедурата.

• във второто поле „*Обща информация*“ – участникът попълва информацията съобразно чл.3 на Закона за малките и средните предприятия.

• в третото поле *„Само в случай, че поръчката е запазена*“

 • в четвъртото поле – „одобрен стопански субект“ означава, че лицето е преминало предвидената атестация за вписване в списък на такива субекти. Подобно вписване дава право на участника да не представя информация относно личното си състояние и съответствие с критериите за подбор, ако изискванията в процедурата се покриват от проверените обстоятелства. При отговор „Да“ се посочват документите, въз основа на които е направена регистрацията или сертифицирането. При посочване на някой от другите два отговора, участникът попълва цялата информация относно личното си състояние и критериите за подбор.

• в петото поле *„Форма на участие*“ – ако участникът е неперсонифицирано обединение и посочи отговор „Да“, следва да попълни:стр. **11** от **17**

− в точка а) – партньор, който да представлява обединението за целите на поръчката, както и дейностите, които ще изпълнява всеки член на обединението;

− в точка б) – да се посочат поотделно всички лица, участващи в обединението;

− в точка в) – пълното наименование на обединението.

Фактът, че отделните лица в рамките на обединението запазват своята правосубектност, означава, че всяко ФЛ или ЮЛ участващо в обединението следва да подаде отделен ЕЕДОП.

**Част II, раздел Б от ЕЕДОП** – посочват се лицата, които представляват участника, членовете на управителните и надзорни органи и други лица, които имат правомощия да упражняват контрол при вземането на решения от тези органи (Д*руги лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи, включително собствениците*). Посочва се информацията относно правно-организационната форма, под която участника осъществява дейността си, както и всички задължени лица по смисъла на чл.54, ал.2 от ЗОП, независимо от наименованието на органите, в които участват, или длъжностите, които заемат. При участник обединение се посочва всяко физическо или юридическо лице, участващо в обединението.

 **Част II, раздел В от ЕЕДОП** – когато в полето е отбелязано „Да“, за всяко от лицата се попълва отделен ЕЕДОП, с попълнена информация по част II, раздели А и Б и част III-VI. (*Под „капацитета на други субекти“ следва да се разбират третите лица, включително подизпълнители, чийто капацитет участникът ще използва за да изпълни критериите за подбор, както и техническите лица или органи, които не са свързани пряко с участника, особено тези, които отговарят за контрола на качеството, а при поръчки за строителство – тези, които икономическия оператор може да използва за извършване на строителството)*.

**Част II, раздел Г от ЕЕДОП** – този раздел е неприложим, предвид обстоятелството, че в ЗОП не е предвидена подобна възможност.

**Част III, раздел А от ЕЕДОП** – в случай, че за някое от лицата, които представляват участника, членовете на управителните и надзорни органи и други лица, които имат правомощия да упражняват контрол при вземането на решения от тези органи, включително собствениците*, (вр. с чл.40 от ППЗОП)* е издадена присъда за някое от посочените престъпления, следва да се посочи отговор „Да“, независимо че е възможно да е реабилитиран. В този случай се описват фактическото и правното основание за постановяване на присъдата; дата на влизането и в сила и срока на наложеното наказание. Описват се предприетите мерки за надеждност и прилагат документите по чл.45, ал.2 от ППЗОП за доказването им.

**Част III, раздел Б от ЕЕДОП** – ако участника няма такива задължения (по седалище на възложителя и на участника) отговорът следва да е „Да“. Ако отговорът е „Не“ се попълват всички подробности във второто поле на раздела. Когато са предприети мерки за надеждност, те се описват в Част III, раздел Г, и се прилагат документите по чл.45, ал.2 от ППЗОП за доказването им.

**Част III, раздел В от ЕЕДОП**

• в първото поле, ако участникът е посочил „Да“ (за извършени нарушения по КТ), в полето за отговор се описват съответните мерки за надеждност, и прилагат документите по чл.45, ал.2 от ППЗОП за доказването им;

• във второто поле, ако участникът е посочил „Да“ (обявен в несъстоятелност, в производство по несъстоятелност или ликвидация и др.по чл.55, ал.1, т.1 от ЗОП), в полето за отговор се попълва информация относно причините, поради които може да изпълни поръчката САМО когато при откриване на процедурата възложителят е посочил, че ще използва възможността по чл.55, ал.4 от ЗОП;

• в третото поле, ако участникът е посочил „Да“ (за извършено тежко професионално нарушение), в полето за отговор се описват съответните мерки за надеждност, и се прилагат документите по чл.45, ал.2 от ППЗОП за доказването им;

• в четвъртото поле, ако участникът е посочил „Да“ (за споразумения с други икономически оператори), освен описание на нарушението се посочва и актът и органът, който го е издал. В полето за отговор се описват предприетите мерки за надеждност, и се прилагат документите по чл.45, ал.2 от ППЗОП за доказването им;

• в петото поле, наличието или липса на конфликт на интереси се отнася за лицата, които представляват участника, членовете на управителните и надзорни органи и други лица, които имат правомощия да упражняват контрол при вземането на решения от тези органи, включително собствениците*, (вр. с чл.40 от ППЗОП)* и се декларира по смисъла на дефиницията по пар.2 т.21 от ДР на ЗОП (*Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка*).

• в шестото поле се отразява информация икономическия оператор участвал ли е в пазарни консултации и при подготовката на процедурата.

• в седмото поле, ако участникът е посочил „Да“ (относно предсрочно прекратен догово и/или налагане на обезщетения), в полето за отговор се описват съответните мерки за надеждност, и се прилагат документите по чл.45, ал.2 от ППЗОП за доказването им;

**Част III, раздел Г от ЕЕДОП** – в този раздел се попълва информацията, свързана със специфични национални основания за отстраняване:

− Осъждане за престъпления по чл.194-208; чл.213а-217; чл.219-252 и чл.254а-260 от НК.

− Наличие на свързаност по смисъла на пар.2, т.44 от ДР на ЗОП между участници в процедурата.

− Забрана за участие на лица, за които са налице обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (ЗИФОДРЮПДРСЛТДС), освен ако не е налице изключението по чл.4 от същия закон.

**Част IV, α от ЕЕДОП** , α: „Общо указание за всички критерии за подбор –. Този раздел се попълва, ако възложителят е приложил чл.42, ал.1 от ППЗОП и е посочил в обявлението за откриване на процедурата, информацията за съответствие с критериите за подбор да се предостави чрез попълване единствено на **Част IV, α от ЕЕДОП**, α „Общо указание за всички критерии за подбор”.

**Част IV, раздел А от ЕЕДОП** - Този раздел се попълва, ако е неприложимо попълването на Част IV, α от ЕЕДОП. Информацията за годност (правоспособност) за упражняване на професионална дейност се попълва, когато е изискана от възложителя в обявлението или документацията за поръчката, посочена в обявлението, съгласно чл.60 от ЗОП.

**Част IV, раздел Б от ЕЕДОП**. Този раздел се попълва, ако е неприложимо попълването на Част IV, α от ЕЕДОП. Информацията за икономическо и финансово състояние се попълва, когато е изискана от възложителя в обявлението или документацията за поръчката, посочена в обявлението, съгласно чл. 61 от ЗОП.

* 1а) - посочва се годишния общ оборот съгласно пар.2, т.66 от ДР на ЗОП „Годишен общ оборот" е сумата от нетните приходи от продажби.
* 1б) - неприложимо, тъй като в ЗОП не е предвидена възможност да се изследва средния годишен общ оборот.
* 2а) - под „конкретен“ оборот следва да се разбира „оборот в сферата, попадаща в обхвата на поръчката“ съгласно пар. 2, т. 67 от ДР на ЗОП "Оборот в сферата, попадаща в обхвата на поръчката" е сума, равна на частта от нетните приходи от продажби, реализирана от дейност, попадащи в обхвата на обществената поръчка.
* 2б) - неприложимо, тъй като в ЗОП не е предвидена възможност да се изследва средния годишен специализиран оборот.
* 3) - Данните за оборота по точка 1а) и 2а) обхващат последните три приключили финансови години в зависимост от датата, на която участникът е създаден или е започнал дейността си. Посочва се датата, на която участникът е създаден или е започнал дейността си.
* 4) - „финансовите съотношения“ са между определени активи и пасиви. Самите съотношения са *коефициент на обща ликвидност* и *коефициент на бърза ликвидност,* изчислени по методика в ППЗОП. В полето се попълват данните, свързани с изчисляване на *коефициент на обща ликвидност* и/или *коефициент на бърза ликвидност,* както и стойностите на съотношенията.
* 5) - посочва се застрахователната сума по застраховка „Професионална отговорност“, ако е приложимо.
* 6) - неприложимо, тъй като в ЗОП не дава право на възложителя да поставя изисквания, които не са уредени в закона.

**Част IV, раздел В от ЕЕДОП -** този раздел се попълва, ако е неприложимо попълването на Част IV, α от ЕЕДОП. Информацията за технически и професионални способности се попълва, когато е изискана от възложителя в обявлението или документацията за поръчката, посочена в обявлението, съгласно чл.63 от ЗОП.

1а) – посочват се съответните дейности за посочения в обявлението за откриване или документацията за поръчката срок.

1б) - посочват се съответните доставки или услуги за посочения в обявлението за откриване или документацията за поръчката срок.

2) – посочват се лицата (включително подизпълнители), чийто капацитет участникът ще използва за да изпълни критериите за подбор, ако е приложимо. (*тук се включват и техническите лица или органи, които не са свързани пряко с участника, особено тези, които отговарят за контрола на качеството, а при поръчки за строителство – тези, които икономическия оператор може да използва за извършване на строителството)*.за техническите лица или органи, които не са свързани пряко с участника, но чийто капацитет той използва съгласно посоченото в част II, раздел В, следва де се попълнят отделни ЕЕДОП.

3) – ако възложителят е изискал такива, посочват се техническите средства и съоръжения за осигуряване на качеството, включително за проучване и изследване, както приложението на определени мерки за осигуряване на качеството.

4) – ако възложителят е изискал участникът да разполага със система за управление и проследяване на доставките *(когато трябва да се гарантира сигурността на доставките*), тук се описват системите за управление и проследяване, които ще се прилагат.

5) – в това поле участникът посочва дали ще позволи извършването на такива проверки от страна на Възложителя.

6) - ако възложителят е изискал участникът да разполага с персонал и/или с ръководен състав с определена професионална компетентност за изпълнението на поръчката, информацията се посочва в това поле.

7) - ако възложителят е изискал участникът да прилага определени мерки за опазване на околната среда при изпълнението на поръчката, мерките се посочват в това поле.

8) - ако възложителят е изискал участникът да представи информация за средносписъчния годишен брой на персонала и за броя на членовете на ръководния състав за последните три години, информацията се посочва в това поле.

9) – в това поле участникът описва инструментите, съоръженията и/или техническото оборудване, което ще използва, включително и тези, които трети лица ще му предоставят за изпълнение на поръчката. *В ЕЕДОП, подаден от третото лице следва да се опишат същите инструменти, съоръжения и/или техническо оборудване, които то ще предостави.*

10) - в това поле се посочват подизпълнителите и дела от поръчката, който ще им възложи участника, ако възнамерява да използва такива. В този случай подизпълнителите трябва да представят отделен ЕЕДОП.

11) - ако възложителят е изискал представянето на мостри, описание и/или снимки на продуктите, в това поле участникът посочва ще изпълни ли изискването.

12) - ако възложителят е изискал представянето на сертификати, издадени от акредитирани лица, за контрол на качеството, удостоверяващи съответствието на стоките със съответните спецификации или стандарти, в това поле участникът посочва ще изпълни ли изискването, ако отговорът е „Не“, посочват се други еквивалентни доказателства.

**Част IV, раздел Г от ЕЕДОП** – описаните в този раздел сертификати, удостоверяващи, че икономическия оператор отговаря на съответните стандарти, трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл.5а, ал.2 от Закона за националната акредитация на органи за оценяване на съответствието. В приложимите случаи участникът представя еквивалентни сертификати, издадени от органи, установени в други държави членки.

 **Част V от ЕЕДОП** - не се попълва.

**Част VI от ЕЕДОП** - в последното изречение се посочва Възложителя съгласно част I, раздел A от ЕЕДОП; посочва се съответната част, раздел, точка от ЕЕДОП, за които участникът дава официално съгласие Възложителят да получи достъп до документите, подкрепящи информацията, която е предоставена в ЕЕДОП; посочва се и процедурата за възлагане на обществена поръчка.

**Забележка:** ЕЕДОП се подписва от **всички** лица по чл. 54, ал. 2 от ЗОП.

*Участниците трябва внимателно да се запознаят с Документацията и да се въздържат от включване на излишни документи, както и многобройни документи, потвърждаващи едни и същи обстоятелства. Излишни документи, демонстриращи възможности и опит над изискваните, няма да се вземат предвид при разглеждане на офертите.*

**В) МЕТОДИКА ЗА ОЦЕНКА. КРИТЕРИИ ЗА ВЪЗЛАГАНЕ НА ПОРЪЧКАТА**

1. **Критерии за възлагане на поръчката**

Обществената поръчка се възлага въз основа на икономически най-изгодната оферта, определена от критерия за възлагане: оптимално съотношение качество/цена, при следните показатели:

- Такса за отпечатване и доставка на ваучерите за храна /минимална лв./- 45 т.

* Пакетиране в индивидуални пликове /да/ - 10 т.
* Брой търговски обекти /най-голям / - 45 т.

 К1 – Такса за отпечатване и доставка на ваучерите за храна

К1 = Мин.предложена цена х 45т.

 Предложение участникът

К2 – Пакетиране в индивидуални пликове

К2 = да= 10т. не=0т.

К3 – Брой търговски обекти

К3 = Предложение участникът х 45т.

 Предложение участник с максимален брой магазини

К = К1 + К2 + К3

Класиране на участниците

Класирането на участниците се извършва по получената комплексна оценка, получена от всеки от тях, в низходящ ред.

**Участникът, получил най-висока комплексна оценка, се класира на първо място**.

***Забележка:*** *Изчисленията по съответните формули са с точност до втория знак след десетичната запетая.*

**2. Разглеждане на офертите:**

Възложителят провежда процедурата, като след изтичане на срока за получаване на офертите назначава комисия. При промяна на датата и часа на отваряне на офертите участниците се уведомяват чрез профила на купувача най – малко 48 часа преди новоопределения час.

Възложителят определя срок за приключване на работата на комисията, който не може да е по-дълъг от срока на валидност на офертите.

Комисията започва работа след получаване от Възложителя на офертите и протокола по чл.48, ал.6 от ППЗОП.

Комисията разглежда офертите в административната сградата на „Водоснабдяване и канализация в ликвидация” ЕООД – гр. Пазарджик, на посочените в обявлението дата и час.

Отварянето на офертите е публично. Участниците могат да присъстват при отваряне на офертите лично или чрез упълномощен представител, както и представители на средствата за масово осведомяване.

След обявяване на общия брой участници, Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри”. Най-малко трима от членовете на комисията подписват техническото предложение и плика с надпис „Предлагани ценови параметри”. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри”. Действията на комисията се повтарят по отношение на всички постъпили оферти. Публичната част от заседанието на комисията приключва след извършването на посочените действия.

Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, за което съставя протокол. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички кандидати или участници в деня на публикуването му в профила на купувача.

В срок до 5 /пет/ работни дни от получаването на протокола кандидатите и участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Възможността се прилага и за подизпълнителите и третите лица, посочени от кандидата или участника.

Кандидатът или участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

След изтичането на посочения срок (5 дни), комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.

На всеки етап от процедурата комисията може при необходимост да иска разяснения за данни, заявени от кандидатите и участниците, и/или да проверява заявените данни, включително чрез изискване на информация от други органи и лица.

Не се разглеждат техническите предложения на участниците, които не отговарят на изискванията за лично състояние или на критериите за подбор. Комисията разглежда допуснатите оферти и ги проверява за съответствие с изискванията на Възложителя.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения **Възложителят обявява чрез съобщение в профила на купувача датата, часа и мястото на отварянето.** На отварянето на ценовите оферти могат да присъстват участниците, техни упълномощени представители или представители на средствата за масово осведомяване.

Комисията обявява резултатите от оценяването на офертите по другите показатели (ако има такива), отваря ценовите предложения и ги оповестява.

1. **Необичайно благоприятни оферти**

Когато ценовото предложение в офертата на участник е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на нейното образуване, която се представя в 5-дневен срок от получаване на искането. Обосновката може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115;

5. възможността участникът да получи държавна помощ.

Комисията оценява получената обосновка по отношение на обективността на обстоятелствата по чл. 72, ал. 2 от ЗОП, като обосновката може да не бъде приета, само когато предоставените доказателства не са достатъчни да обосноват предложената цена.

 Не се приема също така и оферта, за когато се установи че:

1. предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10.
2. предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС. В този случай се Възложителя информира Европейската комисия.
3. **Класиране на участниците**

В случаите, при които се констатира редовност на всички представени документи от участниците в процедурата и след проверка редовността на подадените оферти, председателят на комисията обявява съответствието им с предварително обявените от възложителя условия и се произнася по допускане на кандидатите. Комисията отбелязва това обстоятелство в протокола и продължава по същество работата си по разглеждане на представените ценови оферти. Пликът с ценовото предложение на участник, който не е допуснат до участие не се отваря.

**Участникът, получил най-висока комплексна оценка -в случая е предложил най-ниска ще бъде класиран на първо място.**

Комисията провежда публично жребий за определяне на изпълнител между класираните на първо място оферти, ако комплексната им оценка е еднаква.

1. **Обявяване на резултатите:**

За работата си, назначената от възложителя комисия съставя протокол за извършване на подбора на участниците, разглеждането, оценката и класирането на офертите, съгласно чл.181 ал.4 от ЗОП, съдържащ информацията по чл.60 от ППЗОП.

Възложителят утвърждава протокола по реда на чл.106 от ЗОП.

В 10-дневен срок от утвърждаване на протокола, Възложителят издава решение за определяне на изпълнител или за прекратяване на процедурата.

В решението си възложителят определя за изпълнител на поръчката участник, за когото са изпълнени условията по чл.109 от ЗОП, а също посочва и отстранените от участие в процедурата участници и оферти и мотивите за отстраняването им.

Възложителят изпраща решението в 3-дневен срок от издаването му.

 В един и същи ден Възложителят изпраща решението на на участниците – на електронна поща и го публикува в профила на купувача, заедно с протоколите на комисията за провеждане на процедурата при условията на чл. 24, ал. 1, т. 2 и 5 от ППЗОП.

1. **Прекратяване на процедурата чл.110 от ЗОП:**

Възложителят прекратява процедурата за възлагане на поръчката с мотивирано решение, когато:

 1*.* не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

4. първият и вторият класиран участник откаже да сключи договор;

5. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

6. поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

7. всички оферти, които отговарят на предварително обявените от възложителя условия, надвишават финансовия ресурс, който той може да осигури;

8. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

9. са необходими съществени промени в условията на обявената поръчка, които биха променили кръга на заинтересованите лица.

1. **Гаранцията за изпълнение на договора е в размер на 1% от стойността на договора.**

Всеки участник сам избира формата, под която да представи гаранция за изпълнение – парична сума, банкова гаранция или застраховка, която обезпечава изпълнението чрез покритие на отговорността на изпълнителя.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, вносител на сумата по гаранцията или титуляр на застраховката.

Условията и сроковете за задържане или освобождаване на гаранцията са уредени в проекта за договор за обществена поръчка.

Ако участникът избере да представи гаранцията като парична сума, то тя следва да се внесе по банков път по сметка на възложителя:

ОББ – клон Пазарджик;

IBAN – BG59UBBS82411010008715;

BIC – UBBSBGSF.

В съответния платежен документ задължително следва да бъде записано  *„Гаранция за изпълнение договор за обществена поръчка……………….. ”.*

Ако участникът избере да представи банкова гаранция, тя трябва да бъде неотменима и безусловна, с възможност да се усвои изцяло или на части. Същата следва да съдържа задължение на банката - гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника.

1. **Сключване на договор**

Съгласно чл. 112 от Закон за обществените поръчки, Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14 дневния срок от уведомяването на заинтересованите участници за решението за определяне на изпълнител. Възложителят може да сключи договор преди изтичане на 14 дневния срок при условията на чл. 112, ал. 7 и ал. 8 от Закон за обществените поръчки.

При отказ на участника, определен за изпълнител да сключи договор или при неизпълнението му на изискванията по чл. 112, ал. 2 от Закон за обществените поръчки, Възложителят може да измени решението за определяне на изпълнител и да сключи договор с втория класиран участник. При отказ и на втория класиран участник – Възложителят прекратява процедурата с мотивирано решение.

Договорът за обществена поръчка трябва да съответства на проекта на договор от документацията на обществената поръчка, допълнен с всички предложения от офертата на участника, определен за изпълнител. Промени в договора за обществена поръчка са допустими по изключение на основанията, посочени в чл. 116 от Закон за обществените поръчки.

Договорът за обществена поръчка не се сключва с участник, определен за изпълнител, когато същия:

1. откаже да сключи договор;

2. не изпълни някое от условията по чл. 112, ал. 1 от Закон за обществените поръчки, или

3. не докаже, че не са налице основания за отстраняване от процедурата.

Страните по договор за обществена поръчка не могат да го изменят, с изключение на случаите, предвидени по закон.

За неуредените в настоящата документация въпроси се прилагат разпоредбите на Закона за обществените поръчки и Правилника за прилагането му.